கடமலை-மயிலை ஒன்றியம் வருசநாடு அருகே பஞ்சம்தாங்கி மலைப்பகுதி அமைந்துள்ளது. நேற்று முன்தினம் மாலை இந்த மலைப்பகுதியில் திடீரென காட்டுத்தீ பிடித்தது. காற்றின் வேகம் அதிகமாக இருந்ததால் செடி, கொடிகள், புற்கள் பற்றி எரிந்தன.இது குறித்து தகவலறிந்ததும் வருசநாடு வனச்சரகர் இக்பால் தலைமையிலான வனத்துறையினர் பஞ்சம்தாங்கி மலைப்பகுதிக்கு விரைந்து சென்றனர். பின்னர் காட்டுத் தீயை அணைக்கும் பணியில் ஈடுபட்டனர். தீ மளமளவென பரவியதால் தீயை அணைப்பதில் வனத்துறையினருக்கு சிரமம் ஏற்பட்டது.